เพชรมณี ก่อเกียรติยิม

เพชรมณี ก่อเกียรติยิม มีชื่อจริงว่า ปัญญา ประดับศรี ()  เกิดเมื่อวันที่ 21 กุมภาพันธ์ พ.ศ. 2534 ที่ จังหวัดอุบลราชธานี

 ประวัติ 
เพชรมณีเดิมเป็นนักมวยไทยชื่อดังในชื่อ "ป.5 เอ็กซินดิคอลยิม" และ "เพชรมณี ศิษย์สารวัตรจี"  ชกมวยไทยมาอย่างโชกโชนถึงเกือบสองร้อยกว่าครั้ง เป็นมวยจังหวะฝีมือ ในการชกมวยไทย เพชรมณีมีข้อเสียเปรียบด้านรูปร่าง ช่วงชก และต้องต่อน้ำหนักคู่ชกตลอดเปิดใจ!เพชรมณี "ผมอยากเป็นเหมือนเทพฤทธิ์" เอสเอ็มเอ็มสปอร์ต

เพชรมณีเริ่มชกมวยสากลครั้งแรกโดยการทาบทามของ เทพฤทธิ์ สิงห์วังชา อดีตแชมป์โลกรุ่นซูเปอร์ฟลายเวท สมาคมมวยโลก นักมวยต้นแบบของเพชรมณีเองซึ่งมาฝึกซ้อมที่ค่ายศิษย์สารวัตรจีด้วยกัน ประกอบกับเพชรมณีเองก็ชื่นชอบมวยสากลอาชีพอยู่แล้ว โดยชกในสังกัดก่อเกียรติโปรดักชัน ของ ก่อเกียรติ พณิชยารมณ์ ขึ้นชกครั้งแรกเมื่อ 10 มกราคม พ.ศ. 2557 ชนะคะแนน วิลเบอร์ อันโดแกน แล้วขึ้นชกชนะรวดอีก 2 ครั้ง เป็นการชนะคะแนนทั้งหมด จึงได้ขึ้นชิงแชมป์สภามวยแห่งเอเชีย ชนะน็อคยก 5 อาร์ดี ทีฟา นักมวยอินโดนิเซียไว้ได้

จนกระทั่ง ปิ๊กมี่ ก่อเกียรติยิม นักมวยรุ่นพี่ร่วมสังกัด ไม่สามารถชิงแชมป์ WBO Oriental หลังจากแพ้น็อคในยกที่ 11 ต่อ เจย์เซย์เวอร์ อับเซดี เมื่อวันที่ 28 สิงหาคม พ.ศ. 2558 สองเดือนหลังจากนั้น เพชรมณีซึ่งเป็นนักมวยรุ่นน้อง จึงได้โอกาสขึ้นชิงแชมป์โอเรียนทัลขององค์กรมวยโลกเพื่อเป็นการล้างตาแทนนักมวยรุ่นพี่ และสามารถชนะคะแนนอับเซดีไปได้ และต่อมาใน พ.ศ. 2559 ได้ครองแชมป์ PABA รุ่นมินิมัมเวท โดยเป็นฝ่ายชนะคะแนน เฮรี อามอล

ต่อมา ใน พ.ศ. 2560 ก่อเกียรติหมดบทบาทในวงการมวยสากลอาชีพระยะหนึ่งเนื่องจากต้องคดีเช็คเด้งรวบ 'เสี่ยโก้' โปรโมเตอร์มวยดัง หลอกกู้เงินเหยื่อ จ่ายเช็คเด้งสูญ 5 ล.  เพชรมณีย้ายมาชกในสังกัดของเพชรยินดีบ็อกซิ่งโปรโมชั่น  และได้ครองแชมป์ OPBF ซิลเวอร์รุ่นมินิมัมเวทและรุ่นฟลายเวท

เกียรติประวัติ
แชมป์ WBC Asia รุ่นมินิมัมเวท
ชิง , 19 พฤศจิกายน 2557 ชนะน็อคยกที่ 5 อาร์ดี ทีฟา () ที่ ที่ว่าการอำเภอกาญจนดิษฐ์ อำเภอกาญจนดิษฐ์ จังหวัดสุราษฎร์ธานี
ป้องกันแชมป์ครั้งที่ 1, 25 ธันวาคม 2558 ชนะคะแนน เกบอย แมนซาลาเยา () ที่ มหาวิทยาลัยแม่โจ้ ตำบลหนองหาร อำเภอสันทราย จังหวัดเชียงใหม่
ป้องกันแชมป์ครั้งที่ 2, 11 มีนาคม 2559 ชนะน็อคยกที่ 6 อิชาล โทบิดา () ที่ สะหวันเวกัส โฮเต็ล แอนด์ คาสิโน แขวงสุวรรณเขต ประเทศลาว
ป้องกันแชมป์ครั้งที่ 3, 6 พฤษภาคม 2559 ชนะทีเคโอยกที่ 6 ออสการ์ รัคนาฟา () ที่ สวนลุมไนท์บาซาร์ รัชดาภิเษก แขวงจอมพล เขตจตุจักร กรุงเทพมหานคร
ป้องกันแชมป์ครั้งที่ 4, 25 กันยายน 2563 ชนะน็อคยกที่ 5 แสนทนง ต.ศิลาชัย () ที่  เวทีมวยนานาชาติรังสิต ตำบลประชาธิปัตย์ อำเภอธัญบุรี จังหวัดปทุมธานี
แชมป์ WBO Oriental รุ่นมินิฟลายเวท
ชิง, 30 ตุลาคม 2558 ชนะคะแนน เจย์เซเวอร์ อับเซดี () ที่ สะหวันเวกัส โฮเต็ล แอนด์ คาสิโน แขวงสุวรรณเขต ประเทศลาว
แชมป์ PABA รุ่นมินิมัมเวท
 ชิง, 4 ตุลาคม 2559 ชนะ RTD ยกที่ 8 เฮรี่ อามอล () ที่ วัดบ้านไร่ ตำบลกุดพิมาน อำเภอด่านขุนทด จังหวัดนครราชสีมา
ป้องกันแชมป์ครั้งที่ 1, 22 ธันวาคม 2559 ชนะทีเคโอยกที่ 7 เอลลิส เนงเกงโก้ () ที่ โรงแรมอมตลันตา รีสอร์ท สุวรรณภูมิ ตำบลราชาเทวะ อำเภอบางพลี จังหวัดสมุทรปราการ 
ป้องกันแชมป์ครั้งที่ 2, 23 กุมภาพันธ์ 2560 ชนะน็อคยกที่ 8 เอลลิส เนงเกงโก้ () ที่ กองบัญชาการกองพลทหารราบที่ 9 ตำบลลาดหญ้า อำเภอเมืองกาญจนบุรี จังหวัดกาญจนบุรี
 แชมป์ OPBF Silver รุ่นมินิมัมเวท
ชิง, 2 พฤษภาคม 2561 ชนะคะแนน เมเลียนุส มิริน () ที่ ศาลากลางจังหวัดมหาสารคาม จังหวัดมหาสารคาม 
ป้องกันแชมป์ครั้งที่ 1, 21 กันยายน 2561 ชนะน็อคยกที่ 6 สเตวานุส นานา บาว () ที่ เวทีมวยนานาชาติรังสิต ตำบลประชาธิปัตย์ อำเภอธัญบุรี จังหวัดปทุมธานี
 ป้องกันแชมป์ ครั้งที่ 2, 16 พฤศจิกายน 2561 ชนะน็อคยกที่ 2 เด็กซ์เตอร์ อลิเมนโต้ () ที่ ลานหน้าโรงแรมโซเฟีย ตำบลหน้าเมือง อำเภอเมืองปราจีนบุรี จังหวัดปราจีนบุรี
ป้องกันแชมป์ครั้งที่ 3, 28 มิถุนายน 2562 ชนะทีเคโอยกที่ 9 โรเบิร์ต อองโกคัง () ที่ โรงแรมสยามพาราไดซ์ เอ็นเตอเทนเมนท์ คอมเพล็กซ์ แขวงลาดยาว เขตจตุจักร กรุงเทพมหานคร
ป้องกันแชมป์ครั้งที่ 4, 20 ธันวาคม 2562 ชนะน็อคยกที่ 1 เจอร์รี โทมอกดัน () ที่ โรงเรียนวัดม่วง แขวงหลักสอง เขตบางแค กรุงเทพมหานคร 

 แชมป์โลก WBC รุ่นมินิมัมเวท
 ชิง , 27 พฤศจิกายน 2563 ชนะคะแนน วันเฮง มีนะโยธิน () ที่ 
สนามกีฬาสมเด็จพระเจ้าตากสินมหาราช เทศบาลนครแม่สอด ตำบลแม่สอด อำเภอแม่สอด จังหวัดตาก
 ป้องกันแชมป์ครั้งที่ 1, 2 พฤศจิกายน 2564 ชนะคะแนน ดนัย นครหลวงโปรโมชัน () ที่  สนามกีฬาจังหวัดอุตรดิตถ์
 ป้องกันแชมป์ครั้งที่ 2, 29 มีนาคม 2565 ชนะคะแนน วันเฮง มีนะโยธิน ที่ สนามกีฬาจังหวัดน่าน
 ป้องกันแชมป์ครั้งที่ 3, 31 สิงหาคม 2565 ชนะคะแนน โนริฮิโตะ ทานากะ () ที่  สนามกีฬาจังหวัดร้อยเอ็ด
 ป้องกันแชมป์ครั้งที่ 4, 28 มิถุนายน 2566 ชนะทีเคโอยกที่ 8 โนริฮิโตะ ทานากะ () ที่ ตลาดใหม่ตั้งเซียฮวด เอื้ออาทร ตำบลห้วยจรเข้ อำเภอเมืองนครปฐม จังหวัดนครปฐม
 เสียแชมป์, 7 ตุลาคม 2566 แพ้คะแนน ยูได ชิเงะโอกะ () ที่ โอตะ ซิตี้ ยิมเนเซี่ยม โตเกียว ประเทศญี่ปุ่น
 เคยชิงแชมป์ต่อไปนี้แต่ไม่สำเร็จ
 ชิงแชมป์ WBA International รุ่นมินิมัมเวท , 3 ตุลาคม 2560 แพ้คะแนน สฺยง เฉาจง () ที่ โรงยิมแห่งมหาวิทยาลัย​ดันตง มณฑลชานซี ประเทศจีน​

ชื่อนักมวยอื่น
 ป.5 เอ็กซินดีคอลยิม (มวยไทย)
 เพชรมณี ศิษย์สารวัตรจี 
 เพชรมณี ก่อเกียรติยิม 
 เพชรมณี ไก่ย่างห้าดาวยิม
เพชรมณี ซีพีเฟรชมาร์ท
เพชรมณี ซีพีเอฟ

 อ้างอิง 


แหล่งข้อมูลอื่น
 สถิติการชก

หมวดหมู่:นักมวยไทยชาวไทย
หมวดหมู่:นักมวยสากลชาวไทย
หมวดหมู่:บุคคลในวงการมวยไทย
หมวดหมู่:นักมวยสากลชาวไทยจากค่ายมวยก่อเกียรติบ็อกซิ่งโปรโมชั่น
หมวดหมู่:นักมวยสากลชาวไทยรุ่นมินิมัมเวท
หมวดหมู่:นักมวยสากลชาวไทยรุ่นฟลายเวท
หมวดหมู่:นักมวยจากจังหวัดอุบลราชธานี
หมวดหมู่:แชมป์ ABCO
หมวดหมู่:แชมป์ PABA
หมวดหมู่:แชมป์ OPBF เข็มขัดเงิน
หมวดหมู่:แชมป์โลก WBC